**UPUTE VODITELJIMA (M)ŽSV-a**

Poštovane kolegice i kolege,

u paketu dokumenata dostavljamo vam materijal za diseminaciju (prijenos) informacija o Cjelovitoj kurikularnoj reformi vašim članovima (M)ŽSV-a.

Molimo učinite sljedeće:

- **do 10. srpnja 2015. godine** organizirajte prvi krug stručnih skupova ŽSV-a/MŽSV-a posvećen cjelovitoj kurikularnoj reformi

- aktivno pratite tijek kurikularne reforme (web stranice, ...)

- potaknite članove vaših vijeća za prijavu na javne pozive za članove Stručnih radnih skupina i aktivno uključivanje u provedbu Cjelovite kurikularne reforme

- usmjerite/potaknite članove vaših vijeća da nakon vašeg skupa ispune *online* upitnik (poveznica na upitnik je: [https://upitnik.carnet.hr/index.php/518791](https://upitnik.carnet.hr/index.php/518791%22%20%5Ct%20%22_blank))

- redovito komunicirajte s članovima ŽSV-a na temu kurikularne reforme i izvan dva kruga stručnih skupova

- jačajte mrežu kolegijalne podrške u provedbi kurikularne reforme

- na (M)ŽSV-u organizirate razmjenu iskustava dobre prakse

- po potrebi komunicirajte s nadležnim savjetnicima AZOO-a i ASOO-a

Na stručnom skupu kojeg organizirate do 10. srpnja 2015. godine, prenesite informacije o Cjelovitoj kurikularnoj reformi vašim članovima.

Pri tome možete koristiti prezentaciju koju vam dostavljamo (a na svakom slajdu upisane su bilješke /*Notes*/ koje vam mogu pomoći u pripremi plenarnog izlaganja. Niste obvezni koristiti sve slajdove iz prezentacije niti ponavljati bilješke u cijelosti. Svakako prije predavanja temeljito proučite prva dva poglavlja Strategije obrazovanje, znanosti i tehnologije, posebice poglavlje posvećeno predtercijarnom obrazovanju.

Na vašim skupovima možete u radionicama obraditi **prvi i drugi cilj** iz drugog poglavlja Strategije (Rani i predškolski, osnovnoškolski i srednjoškolski odgoj i obrazovanje) tehnikama koje smatrate najprimjerenijima za članove vašega stručnog vijeća (ključni pojmovi, sažimanje, …). Možete se pri tome koristiti uputama za voditelje radionica, tablicama ključni pojmovi, pojmovnikom za radionice i uputama za sudionike koje su izradili članovi JSAP-a za potrebe regionalnih skupova. Možete iskoristiti i materijal za radionicu Dobrobit cjelovite kurikularne reforme. Te vam dokumente šaljemo zajedno s prezentacijom.

**Zahvaljujemo za vaš doprinos razvoju Mreže za podršku Cjelovitoj kurikularnoj reformi!**

**Ekspertna radna skupina za provedbu cjelovite kurikularne reforme**

**Jedinica za stručni i administrativnu podršku izradi kurikularnih dokumenata**